**INVITATION**

**DDS Amager Division inviterer til juniortur  
for 10-12 årige**

**Weekendtur 15. – 17. september 2023 på Amager Divisions grund ”Reden”**

Vi har tradition for at holde en weekendtur hvert efterår for de 10-12-årige spejdere.

**Start og slut**Vi mødes fredag 15. september kl. 17.45 på Tårnby Torv og kører med bus til Reden, Hillerødvejen 8 i Fredensborg. Husk at du skal have spist aftensmad hjemmefra. Vi er tilbage på Tårnby Torv, søndag 17. september kl. 15, hvor spejderne hentes af deres forældre.

**Turens program**  
Vi ankommer ca. kl. 19 til Reden, hvor vi slår telte op, spiser madpakker, deles i patruljer, hygger og går i poserne. Lørdag er der temaløb med aktiviteter, derefter madlavning og lejrbål.   
Søndag har vi formiddagsaktivitet, derefter fælles frokost og hjemtur med bus.

**Lørdag – rejs verden rundt som spejder udsendt af B.P., spejdernes grundlægger!**  
Lørdagens løb handler om at rejse ud i verden og gennemføre en masse sjove opgaver og udfordringer! Besøg Indien, Afrika, Mexico og mange flere steder. Undervejs må I tjene penge for at rejse videre og få rejsestempler i jeres pas! Kom og vær med i et sjovt og spændende løb ☺

**Pris og tilmelding**  
Turen koster 225,- kr. pr. spejder. Tilmeldingen senest 1. september 2023.

**Med spejderhilsen  
Juniorlederne og DDS Amager Division**